CELEX: 52011PC0716
Language: sl
Date: 2011-10-31
Title: Predlog SKLEP SVETA o stališču Evropske unije glede odločitve Generalnega sveta STO o podaljšanju spregleda STO za izvajanje avtonomnega trgovinskega preferencialnega režima EU za Zahodni Balkan

|

52011PC0716

	OBRAZLOŽITVENI MEMORANDUMEvropska unija (EU) je v letu 2010 uradno začela proces podaljšanja avtonomnega preferencialnega režima za Zahodni Balkan do 31. decembra 2015. Zakonodajni postopek, potreben za sprejetje podaljšanja režima, je zdaj končan.Za dodelitev dovoljenja EU za zagotovitev preferencialne obravnave za uporabo avtonomnega preferencialnega režima za Zahodni Balkan brez razširitve enake preferencialne obravnave na podobne izdelke katere koli druge članice STO mora EU predložiti prošnjo za podaljšanje spregleda določb člena I:1 GATT 1994 do 31. decembra 2016.1.  2011/0316 (NLE)PredlogSKLEP SVETAo stališču Evropske unije glede odločitve Generalnega sveta STO o podaljšanju spregleda STO za izvajanje avtonomnega trgovinskega preferencialnega režima EU za Zahodni BalkanSVET EVROPSKE UNIJE JE –ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(9) Pogodbe,ob upoštevanju predloga Evropske komisije,ob upoštevanju naslednjega:2.  Evropska unija je sprejela zakonodajo o podaljšanju avtonomnega preferencialnega režima za Zahodni Balkan do 31. decembra 2015. Brez spregleda obveznosti Evropske unije na podlagi odstavka 1 člena I Splošnega sporazuma o tarifah in trgovini (GATT 1994) bi morala biti obravnava iz avtonomnega preferencialnega režima razširjena na vse ostale članice STO. Zato je ustrezno zahtevati spregled člena I.1 GATT 1994 v skladu s členom IX:3 Marakeškega sporazuma o ustanovitvi Svetovne trgovinske organizacije (Sporazum STO).3.  Evropska unija je 26. oktobra 2011 vložila takšno prošnjo.4.  Generalni svet Svetovne trgovinske organizacije bo o tej prošnji razpravljal.5.  Zato je primerno, da je stališče Evropske unije v razpravah Generalnega sveta STO naklonjeno sprejetju prošnje –SPREJEL NASLEDNJI SKLEP:Člen 1Stališče Evropske unije v Generalnem svetu Svetovne trgovinske organizacije je, da se podaljšanje spregleda STO za Zahodni Balkan do 31. decembra 2016 odobri. To stališče izrazi Komisija.Člen 2Ta sklep začne veljati z dnem sprejetja.V […],Za SvetPredsednik